Nafarroako Parlamentuko Mahaiak, 2022ko ekainaren 13an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, Nafarroako kultur ondarearekin lotuta ezarri diren zehapenei buruzkoa (10-22/PES-00190).

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko ekainaren 13an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

Kultura Departamentuak Nafarroako kultur ondarean egindako jarduketen edo egoeraren inguruko arau-hausteei edo ez betetzeei buruz ezarritako zehapenak direla-eta, hauxe jakin nahi dut:

2005etik orain arte ezarritako zehapenak, haietako bakoitzari dagozkion higiezinak, zenbatekoak eta zioak zehaztuta.

Iruñean, 2022ko ekainaren 9an

Foru parlamentaria: Maiorga Ramírez Erro